**OBEC HORNÁ KRÁĽOVÁ, Obecný úrad, Hlavná 17, 951 32 Horná Kráľová**

**Obecné zastupiteľstvo v Hornej Kráľovej**

**Stanovisko hlavného kontrolóra obce Horná Kráľová k záverečnému účtu obce Horná Kráľová za rok 2023**

Návrh na uznesenie:

Obecné zastupiteľstvo v Hornej Kráľovej

1. **prerokovalo**

stanovisko hlavného kontrolóra obce Horná Kráľová k záverečnému účtu obce Horná Kráľová za rok 2023

1. **berie na vedomie**

stanovisko hlavného kontrolóra obce Horná Kráľová k záverečnému účtu obce Horná Kráľová za rok 2023

1. **schvaľuje**

celoročné hospodárenie obce Horná Kráľová za rok 2023 bez výhrad

**Spracoval: Predkladá:**

Mgr. Miloš Kopiary, v. r. Mgr. Miloš Kopiary, v. r.

Hlavný kontrolór obce Hlavný kontrolór obce

Predložené obecnému zastupiteľstvu 10. júna 2024

**Dôvodová správa**

Stanovisko hlavného kontrolóra k záverečnému účtu obce Horná Kráľová za rok 2023 bolo vypracované v súlade s ustanoveniami § 18f ods. 2, písm. c) zákona č. 369/1990 Zb. o obecnom zriadení v znení neskorších predpisov, v súlade so zákonom č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov. Podľa § 16 ods. 12 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov musí byť návrh záverečného účtu prerokovaný najneskôr do šiestich mesiacov po uplynutí rozpočtového roka. Táto podmienka bola dodržaná.

Predkladaný materiál vychádza z posúdenia predloženého návrhu záverečného účtu obce Horná Kráľová za rok 2023, z ekonomickej analýzy dosiahnutých príjmov a čerpania výdavkov rozpočtu obce za sledované obdobie. V rozpočte obce sa uplatňuje rozpočtová klasifikácia určujúca výdavkové položky rozpočtu financované z bežných výdavkov aj z kapitálových výdavkov.

**A. VÝCHODISKÁ SPRACOVANIA ODBORNÉHO STANOVISKA K NÁVRHU**

**ZÁVEREČNÉHO ÚČTU OBCE HORNÁ KRÁĽOVÁ**

Účelom stanoviska hlavného kontrolóra je odborné posúdenie všetkých aspektov a náležitostí predloženého návrhu záverečného účtu, ktorými musí záverečný účet obce zo zákona disponovať.

**1. Zákonnosť predloženého návrhu záverečného účtu**

**1.1. Súlad so všeobecne záväznými právnymi predpismi**

Návrh záverečného účtu obce Horná Kráľová za rok 2023 bol spracovaný v súlade so zákonom 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Zohľadňuje taktiež ustanovenia zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov ako aj zákona č. 597/2003 Z. z. o financovaní základných škôl, stredných škôl a školských zariadení.

**1.2. Dodržanie povinnosti auditu zo strany obce**

Obec Horná Kráľová má povinnosť podľa ust. § 16 ods. 3 zákona č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, dať si overiť účtovnú uzávierku podľa osobitného predpisu, ktorým je zákon č. 431/2002 Z. z. o účtovníctve v znení neskorších predpisov nezávislým audítorom **do 31.12.2024**. Hlavný kontrolór konštatuje, že individuálna účtovná závierka obce Horná Kráľová k 31.12.2023 bola overená nezávislým audítorom dňa 20.03.2024. Obec Horná Kráľová je povinná zabezpečiť overenie konsolidovanej účtovnej závierky do 31.12.2024. V čase spracovávania tohto stanoviska sa konsolidovaná účtová závierka spracovávala.

**1.3. Dodržanie informačnej povinnosti zo strany obce Horná Kráľová**

Návrh záverečného účtu bol verejne sprístupnený na úradnej tabuli Obce Horná Kráľová ako aj na webovom sídle obce na verejnú diskusiu, v súlade s § 9 ods. 2 zákona č. 369/1990 Zb. o obecnom zriadení v znení neskorších predpisov a § 16 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov dňa 24.05.2024, to znamená minimálna zákonom stanovená lehota zverejnenia návrhu záverečného účtu obce Horná Kráľová po dobu minimálne 15 dní pred jeho schválením bola dodržaná.

1. **Metodická správnosť predloženého návrhu záverečného účtu**

Predložený návrh záverečného účtu bol spracovaný v súlade s § 16 zákona č. 583/2004 Z.z. o rozpočtových pravidlách územnej samosprávy, obsahuje údaje o plnení rozpočtu v členení podľa § 10 ods. 3 zákona v súlade s rozpočtovou klasifikáciou, bilanciu pohľadávok a záväzkov (aktív a pasív).

Údaje o plnení rozpočtu boli spracované podľa rozpočtovej klasifikácie v zmysle usmernenia MF SR č. MF-010175-2004-42 (v znení MF-008978-2006-421, MF-009212-2008-421, MF-021218-2010), ktorým sa ustanovuje druhová, organizačná a ekonomická klasifikácia rozpočtovej klasifikácie, ktorá je záväzná pri zostavovaní, sledovaní a vyhodnocovaní rozpočtov územnej samosprávy.

**B. ZOSTAVENIE ZÁVEREČNÉHO ÚČTU**

Obec Horná Kráľová údaje o rozpočtovanom hospodárení súhrnne spracovala do záverečného účtu obce. V súlade s § 16 ods. 2 zákona o rozpočtových pravidlách územnej samosprávy v znení neskorších predpisov finančne splnilo svoju povinnosť a usporiadalo svoje hospodárenie vrátane finančných vzťahov k príspevkovým organizáciám, právnickým a fyzickým osobám, ktorým poskytlo prostriedky zo svojho rozpočtu, ďalej usporiadalo finančné vzťahy k štátnemu rozpočtu, štátnym fondom, rozpočtom iných obcí. Predložený návrh záverečného účtu obce obsahuje povinné náležitosti podľa § 16 ods. 5 zákona o rozpočtových pravidlách územnej samosprávy.

Údaje o nákladoch a výnosoch podnikateľskej činnosti návrh záverečného účtu neobsahuje, nakoľko obec nevykonáva podnikateľskú činnosť.

**C. ÚDAJE O PLNENÍ ROZPOČTU**

Základným nástrojom finančného hospodárenia obce je rozpočet obce. Bol zostavený na obdobie jedného rozpočtového roka, ktorý je zhodný s kalendárnym rokom. Rozpočet bol zostavený podľa platnej rozpočtovej klasifikácie ustanovenej Ministerstvom financií Slovenskej republiky. Vnútorne sa rozpočet člení na bežný, kapitálový a finančné operácie. Obec Horná Kráľová v rozpočtovom hospodárení dodržala § 10 odsek 7 zákona č. 583/2004 Z. z. o rozpočtových pravidlách územnej samosprávy v platnom znení, ktorý stanovuje povinnosť zostaviť rozpočet obce ako vyrovnaný alebo prebytkový. Rozpočet obce Horná Kráľová na rok 2023 bol zostavený ako prebytkový s výškou prebytku 600,00 EUR. Rozpočet bol schválený Obecným zastupiteľstvom v Hornej Kráľovej dňa 07.12.2022 Uznesením č. 37.-II.-OZ/2022. Rozpočet bol zmenený rozpočtovým opatreniami:

1. Rozpočtové opatrenie č. 1/2023 schválené Uznesením Obecného zastupiteľstva v Hornej Kráľovej č. 101-VI.-OZ/2023 zo dňa 27.6.2023,
2. Rozpočtové opatrenie č. 2/2023 schválené Uznesením Obecného zastupiteľstva v Hornej Kráľovej č. 134-IX.-OZ/2023 zo dňa 10.10.2023,
3. Rozpočtové opatrenie č. 3/2023 schválené Uznesením Obecného zastupiteľstva v Hornej Kráľovej č. 157-X.-OZ/2023 zo dňa 15.12.2023,

**Rozpočet obce k 31.12.2023 v EUR**

|  |  |  |  |  |
| --- | --- | --- | --- | --- |
|  | **Schválený**  **rozpočet** | **Schválený rozpočet**  **po poslednej zmene** | **Skutočné plnenie rozpočtu** | **Percentuálne plnenie rozpočtu** |
| **Príjmy celkom** | **1 314 617,00** | **1 698 936,00** | 2 003 510,84 | 117,93% |
| z toho : |  |  |  |  |
| Bežné príjmy | 1 314 617,00 | 1 599 022,00 | 1 634 776,17 | 102,24% |
| Kapitálové príjmy | 0 | 80 971,00 | 349 791,67 | 431,97% |
| Finančné operácie | 0 | 18 943,00 | 18 943,00 | 100,00% |
| Príjmy RO s právnou subjektivitou | 0 | 0 | 0 |  |
| **Výdavky celkom** | **1 314 017,00** | **1 698 936,00** | 1 679 712,54 | 98,87% |
| z toho : |  |  |  |  |
| Bežné výdavky | 535 370,00 | 609 195,00 | 458 183,08 | 97,14% |
| Kapitálové výdavky | 24 800,00 | 142 099,00 | 135 343,48 | 95,25% |
| Finančné operácie | 55 962,00 | 55 962,00 | 55 962,48 | 100,00% |
| Výdavky RO s právnou subjektivitou | 697 885,00 | 891 680,00 | 891 351,05 | 99,96% |
| **Rozpočet obce** | **600,00** | **0** | **323 798,30** |  |

Návrh záverečného účtu obce Horná Kráľová za rok 2023 obsahuje rozbor plnenia príjmov a výdavkov obce Horná Kráľová v roku 2023 pre jednotlivé programy rozpočtu.

Oproti schválenému rozpočtu obce Horná Kráľová na rok 2023, v ktorom sa predpokladalo plnenie príjmov vo výške 1 698 936,00 EUR bolo skutočné plnenie príjmov k 31.12.2021 vo výške 2 003 510,84 EUR, čo predstavuje plnenie vyššie o 304 574,84 EUR.

Návrh záverečného účtu obsahuje zdôvodnenie plnenia rozpočtu obce vo vyššej sume ako bolo predpokladané v rozpočte obce na rok 2023. Z uvedenej sumy predstavuje zvýšené plnenie grantov a transferov zo štátneho rozpočtu v kapitálovej časti rozpočtu o 268 820,67 EUR. Nakoľko je použitie týchto prostriedkov viazané na konkrétny účel, obec je povinná použiť ich v súlade s určeným účelom. Nakoľko tieto finančné prostriedky neboli použité v rozpočtovom roku 2023, predpokladá sa ich použitie na uvedený účel v roku 2024 a z uvedeného dôvodu musia byť v uvedenej výške vylúčené z prebytku rozpočtu obce za rok 2023 a účelovo viazané ich použitie v roku 2024.

Zároveň čo sa týka grantov a transferov zo štátneho rozpočtu v bežnej časti rozpočtu obce Horná Kráľová na rok 2023, aj tu bolo skutočné plnenie rozpočtu vyššie o 24 867,31 EUR, pričom k významnému navýšeniu oproti predpokladanému plneniu prišlo k poskytnutiu vyššej dotácie zo štátneho rozpočtu na krytie výdavkov súvisiacich s negatívnymi dôsledkami inflácie v roku 2023.

Plnenie výnosu dane z príjmov poukázaných obci Horná Kráľová bolo o 15 854,90 EUR vyššie oproti schválenému rozpočtu obce na rok 2023.

Čo sa týka príjmovej časti rozpočtu, obec Horná Kráľová v záverečnom účte tiež uviedla výšku nedoplatkov na dani z nehnuteľností vo výške 6496,50 EUR. Z rozpočtu obce Horná Kráľová na rok 2023 vyplýva, že očakávaný príjem na daní z nehnuteľností po úpravách rozpočtu (na základe dane vyrúbenej daňovníkom v rozpočtovom roku) bol 77 449,00 EUR pričom skutočnosť k 31.12.2023 bola o 620,66 EUR nižšia. To znamená že za rok 2023 stúpli pohľadávky na dani z nehnuteľností o 620,66 EUR. Z uvedeného dlhu je významnou položkou dlh jediného daňového subjektu z predchádzajúcich období, pričom tento daňový subjekt zanikol bez právneho nástupcu (ide o položku uvedenú v záverečnom účte 4462,60 EUR). V tomto prípade hlavný kontrolór odporúča v prípade, ak boli splnené zákonné podmienky na trvalé upustenie od vymáhania pohľadávky, toto účtovne v súlade so všeobecne záväznými právnymi predpismi účtovne vysporiadať. V ostatných prípadoch je potrebné pohľadávky na dani z nehnuteľností vymáhať (je možné zriadiť exekučné záložné právo).

Čo sa týka príjmov z poplatkov za komunálny odpad, tieto boli v rozpočtovom roku 2023 rozpočtované (po úpravách rozpočtu) vo výške 57 500,00 EUR, pričom skutočné plnenie k 31.12.2023 bolo o 3 915,65 EUR vyššie, avšak aj napriek tomu pohľadávky na poplatkoch za komunálny odpad a drobný stavebný odpad medziročne (v porovnaní k 31.12:2022) vzrástli o 2 985,28 EUR. Hlavný kontrolór odporúča predmetné pohľadávky v súlade s príslušnými všeobecne záväznými právnymi predpismi priebežne vymáhať.

Čo sa týka príjmov z vlastníctva majetku, konkrétne príjmy z prenajatých priestorov a budov tu bol príjem o 3 116,24 EUR nižší voči očakávaným rozpočtovaným príjmom. V návrhu záverečného účtu je táto skutočnosť vysvetlená tak, že ide o pohľadávky po lehote splatnosti na nájomných bytoch. Pri spracovávaní tohto stanoviska obec Horná Kráľová uviedla, že väčšia časť sumy pohľadávok bola ku koncu januára vysporiadaná (odovzdaný a finančne vysporiadaný byt) a ostatné pohľadávky sú v riešení s dlžníkmi.

V rozpočte na rok 2023 boli rozpočtované príjmové finančné operácie, a to použitie rezervného fondu v sume 16 171,- EUR účelovo viazané na rekonštrukciu domu smútku, v súlade s Uznesením č. 363-II.-OZ/2022 zo dňa 16.6.2022, ktorým bolo schválené použitie finančných prostriedkov rezervného fondu obce Horná Kráľová v celkovej výške 30 000,- EUR účelovo viazané na odstránenie havarijného stavu majetku obce na opravu domu smútku v zmysle ustanovenia § 10 odsek 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. V rozpočtovom roku 2023 sa spotreboval zostatok schválených prostriedkov rezervného fondu účelovo viazaných na rekonštrukciu domu smútku, ktoré neboli použité v roku 2022.

V rámci príjmových finančných operácií bolo do rozpočtu obce zapojená suma 2772,00 EUR ako použitie fondu prevádzky údržby a opráv bytových domov.

V zmysle schváleného rozpočtu obce Horná Kráľová na rok 2023 boli rozpočtované celkové výdavky obce na rok 2023 vo výške 1 698 936,00 EUR. Skutočné plnenie predstavuje sumu 1 679 712,54 EUR, na základe čoho hlavný kontrolór konštatuje že obec Horná Kráľová dodržala ust. § 19 ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov je „*štatutárny orgán subjektu verejnej správy povinný zabezpečiť, aby sa verejné prostriedky uvoľňovali iba v takej výške, aká zodpovedá rozsahu plnenia úloh zahrnutých v rozpočte subjektu verejnej správy“*, a to vo všetkých programoch funkčnej klasifikácii výdavkovej časti rozpočtu v členení na bežné výdavky, kapitálové výdavky a finančné operácie, vrátane výdavkov v programe vzdelávanie).

**D.VÝSLEDOK HOSPODÁRENIA**

|  |  |
| --- | --- |
| **Hospodárenie obce** | **Skutočnosť k 31.12.2021 v EUR** |
|  |
| Bežné príjmy spolu | **1 634 776,17** |
| z toho : bežné príjmy obce | 1 634 776,17 |
| bežné príjmy RO |  |
| Bežné výdavky spolu | **1 488 406,58** |
| z toho : bežné výdavky obce | 597 055,53 |
| bežné výdavky RO | 891 351,05 |
| **Bežný rozpočet** | 146 369,59 |
| Kapitálové príjmy spolu | 349 791,67 |
| z toho : kapitálové príjmy obce | 349 791,67 |
| kapitálové príjmy RO | 0 |
| Kapitálové výdavky spolu | 135 343,48 |
| z toho : kapitálové výdavky obce | 135 343,48 |
| kapitálové výdavky RO | 0 |
| ***Kapitálový rozpočet*** | 214 448,19 |
| **Prebytok/schodok bežného a kapitálového rozpočtu** | **360 817,78** |
| **Vylúčenie z prebytku** |  |
| **Upravený prebytok/schodok bežného a kapitálového rozpočtu** | **360 817,78** |
| Príjmy z finančných operácií | 18 943,00 |
| Výdavky z finančných operácií | 55 962,48 |
| **Rozdiel finančných operácií** | **-37 019,48** |
| Príjmy spolu | 2 003 510,84 |
| VÝDAVKY SPOLU | 1 679 712,54 |
| **Hospodárenie obce** | 323 798,30 |
| **Vylúčenie z prebytku** | -276 285,67 |
| **Upravené hospodárenie obce** | **47 512,63** |

Schodok finančných operácií za rok 2023 je krytý prebytkom bežného a kapitálového rozpočtu obce Horná Kráľová za rok 2023.

Z prebytku rozpočtu obce Horná Kráľová za rok 2023 zistený podľa ustanovenia § 10 ods.3 písm. a) a písm. b) zákona č. 583/2004 Z. z o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vo výške   
**360 817,78 EUR** sú vylúčené:

1. nevyčerpané účelovo určené prostriedky poskytnuté v predchádzajúcom rozpočtovom roku zo štátneho rozpočtu a na základe osobitných prepisov podľa § 16 odsek 6 zákona 583/2004 Z. z o rozpočtových pravidlách sa z prebytku vylučujú:
2. nevyčerpané prostriedky zo ŠR účelovo určené na bežné výdavky rozpočtovej organizácie, poskytnuté v predchádzajúcom rozpočtovom roku v sume **5 905,- EUR** a to na účel:

- preddavok na normatívny príspevok na prevádzku škôl v sume **5 655,- EUR**

- projekt „Čítame pre radosť “v sume **250,-EUR**

b) nevyčerpané prostriedky z Environmentálneho fondu účelovo určené na kapitálové výdavky poskytnuté v predchádzajúcom rozpočtovom roku v sume **268 820,67 EUR** na účel realizácie projektu „Zníženie energetickej náročnosti budovy škôlky v Hornej Kráľovej“, nenávratný finančný prostriedok vo výške 268 820,67 EUR.

2. Prostriedky fondu prevádzky údržby bytových domov vo vlastníctve obce Horná Kráľová, ktorého tvorba a použitie sú upravené osobitnými predpismi, konkrétne ust. § 18 ods. 3 zákona č. 443/2010 Z.z. o dotáciách na rozvoj bývania a o sociálnom bývaní v znení neskorších predpisov a zákon č. 182/1993 Z.z. o vlastníctve bytov a nebytových priestorov v znení neskorších predpisov, konkrétne nevyčerpané prostriedky z fondu prevádzky údržby a opráv prijaté a nevyčerpané v roku 2023 z nájomného bytov v bytových domoch vo vlastníctve obce Horná Kráľová v celkovej sume: **1 560,00 EUR**.

Celková suma finančných prostriedkov vylúčených z prebytku rozpočtu obce za rok 2023 je v sume **276 285,67 EUR.**

Zistený prebytok rozpočtu obce Horná Kráľová za rok 2023 po vylúčení účelovo viazaných finančných prostriedkov je vo výške **47 512,63 EUR.**

Obec Horná Kráľová je v zmysle § 15 zákona č. 583/2004 Z.z. o rozpočtových pravidlách územnej samosprávy v platnom znení povinná vytvárať z prebytku rozpočtu rezervný fond vo výške určenej obecným zastupiteľstvom, najmenej však vo výške 10% z prebytku rozpočtu. O použití peňažných prostriedkov rezervného fondu rozhoduje obecné zastupiteľstvo.

Zo zisteného prebytku rozpočtu obce Horná Kráľová (po vylúčení účelovo viazaných finančných prostriedkov) 47 512,63 EUR, obsahuje záverečný účet návrh na použitie celej sumy prebytku rozpočtu obce Horná Kráľová, s čím hlavný kontrolór súhlasí.

V návrhu záverečného účtu rozpočtu obce Horná Kráľová za rok 2023 je obsiahnutá tiež kontrola účtovných súvzťažností, z ktorej vyplynulo, že finančné prostriedky na účtoch a v pokladni po vylúčení zostatkov v peňažných fondoch teda v rezervnom fonde, fonde opráv a sociálnom fonde sú vo výške 90 605,02 EUR teda prevyšujú výsledok hospodárenia za rok 2023 o **43 092,39 EUR**.

Nezrovnalosť v účtovných súvzťažnostiach vyplynula zo skutočností rozpočtového roku 2019, ktoré neboli v roku 2020 riadne vysporiadané (vykonanie auditu a zostavenie záverečného účtu obce v príslušných lehotách), na čo hlavný kontrolór na základe povinnosti vyplývajúcej mu zo všeobecne záväzných právnych predpisov v tom čase poukázal. Následne obec Horná Kráľová dodatočne zabezpečila vykonanie overenia účtovných závierok obce Horná Kráľová nezávislým audítorom a postupne v ďalších rozpočtových rokoch zosúladila svoje výsledky hospodárenia.

**Hlavný kontrolór obce Horná Kráľová odporúča Obecnému zastupiteľstvu v Hornej Kráľovej, aby bolo použitie týchto finančných prostriedkov zistených ako zostatok finančných prostriedkov predchádzajúcich rokov, ktoré neboli v predchádzajúcich rozpočtových obdobiach (2020 až 2022) vysporiadané, boli ako príjmová finančná operácia zapojená do rozpočtu obce Horná Kráľová na rok 2024 a jej použite účelovo viazať na kapitálové výdavky obce Horná Kráľová v roku 2024** (či už ako finančné spoluúčasti investičných projektov, na ktoré budú čerpané dotácie a granty, alebo ako vlastné kapitálové výdavky) **alebo aby tieto prešli do rezervného fondu** **obce Horná Kráľová.**

**Stav a vývoj dlhu obce**

V roku 2019 bolo dňa 28.08.2019 uznesením č. 120.-VI.-OZ/2019 schválené prijatie investičného úveru vo výške 100 000,- EUR. Keďže v zmysle ust. § 17 ods. 8 zákona č. 583/2004 Z.z. o rozpočtových pravidlách územnej samosprávy v platnom znení sa do celkovej sumy dlhu nezapočítavajú úvery poskytnuté obci Horná Kráľová zo Štátneho fondu rozvoja bývania, tak pred prijatím predmetného investičného úveru bol dlh obce na úrovni 0%.

V zmysle ust. § 17 ods. 7 zákona č. 583/2004 Z.z. o rozpočtových pravidlách územnej samosprávy v platnom znení: „Celkovou sumou dlhu obce alebo vyššieho územného celku sa na účely tohto zákona rozumie súhrn záväzkov vyplývajúcich zo splácania istín návratných zdrojov financovania, záväzkov z investičných dodávateľských úverov a ručiteľských záväzkov obce alebo vyššieho územného celku.“

V zmysle ust. § 17 ods. 6 zákona č. 583/2004 Z.z. o rozpočtových pravidlách územnej samosprávy v platnom znení:

1. celková suma dlhu obce alebo vyššieho územného celku nesmie prekročiť 60 % skutočných bežných príjmov predchádzajúceho rozpočtového roka a
2. suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25 % skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

Suma skutočných príjmov za rok 2022 vo výške 1 399 887,64 EUR. Suma nesplatenej časti úveru k 31.12.2023 bola vo výške 15 818,52 EUR, čo predstavuje 1,13 % skutočných bežných príjmov za rok 2022.

Suma splátok úverov bola v roku 2023 vo výške 55 962,48 EUR, čo predstavuje 6,16 % skutočných bežných príjmov podľa ust. § 17 ods. 6 písm. b) zákona č. 583/2004 Z.z. o rozpočtových pravidlách územnej samosprávy v platnom znení za rok 2022.

V zmysle uvedených skutočností hlavný kontrolór konštatuje, že obec Horná Kráľová pri používaní návratných zdrojov financovania v rozpočtovom roku 2023 **dodržala podmienky podľa ust. § 17 ods. 6 písm. a), písm. b) zákona č. 583/2004 Z.z. o rozpočtových pravidlách územnej samosprávy v platnom znení.**

**ZÁVER**

Obec Horná Kráľová pri spracovaní návrhu záverečného účtu za rok 2023 dodržala ustanovenia § 16 zákona č. 583/2004 Z. z. o rozpočtových pravidlách územnej samosprávy v znení neskorších predpisov a návrh záverečného účtu obce Horná Kráľová za rok 2023 obsahuje všetky predpísané náležitosti podľa § 16 ods. 5 citovaného zákona.

Návrh záverečného účtu za rok 2023 v zmysle § 9 ods. 2 zákona 369/1990 Zb. o obecnom zriadení v znení neskorších predpisov a § 16 ods. 9 zákona č. 583/2004 Z. z. o rozpočtových pravidlách územnej samosprávy v platnom znení bol zverejnený najmenej 15 dní na úradnej tabuli obce a na webovej stránke obce.

Individuálna účtovná závierka za rok 2023 a hospodárenie obce v súlade s § 9 ods. 4 zákona č. 369/1990 Zb. o obecnom zriadení bola overená audítorom dňa 20.03.2024 s kladným výrokom. Konsolidovaná účtovná závierka za rok 2023 zatiaľ audítorom overená nebola, túto povinnosť obec musí splniť do 31.12.2024.

*Vzhľadom na uvedené skutočnosti a v zmysle § 16 ods. 10 zákona č. 583/2004 Z.z. o rozpočtových pravidlách územnej samosprávy*

***odporúčam***

*Obecnému zastupiteľstvu v Hornej Kráľovej uzatvoriť prerokovanie Záverečného účtu obce Horná Kráľová za rok 2023 a*

***schváliť celoročné  hospodárenie obce Horná Kráľová za rok 2023 bez výhrad.***

Mgr. Miloš Kopiary

hlavný kontrolór obce Horná Kráľová

 Hornej Kráľovej 07.06.2024